《史记送后村刘秘监兼致欲见之悰》
宋代·陈起

昏聩嗟耳目，管弦堂上调。
世事每相背，秋月虚良宵。
涓吉拟登龙，疾雨惊风飘。
祢刺不得前，东睇心旌遥。
近履传康强，变体笔更饶。
风响虽时接，未若亲闻韶。
忆昔西湖滨，别语请教条。
嘱以马迁史，文贵细字雕。
名言犹在耳，堤柳凡几凋。
兹焉得蜀刻，持赠践久要。
会晤知何时，霁色审来朝。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。